钦定古今图书集成/明伦汇编/家范典/第039卷 > 袁氏世范 > 《处己篇》
## 钦定古今图书集成/明伦汇编/家范典/第039卷 > 袁氏世范 > 《处己篇》

世人有虑子弟血气未定，而酒色博奕之事得以昏
乱其心，寻至于“失德破家，则拘之于家，严其出入，绝
其交游，致其无所闻见，朴野蠢鄙，不近人情。”殊不知
此非良策，禁防一弛，情实顿开，如火燎原，不可扑灭。
况拘之于家，无所用心，却密为不肖之事，与出外何
异？不若时其出入，谨其交游，虽不肖之事，习闻既熟，
自能识破。必知愧而不为。纵试为之。亦不至于朴野
蠢鄙。全为小人之所摇荡也。